Danmarks forsvar
Store norske leksikon,Samfunn,Forsvar og sikkerhet,Forsvar i verden
Danmark er medlem av NATO. Landet har alminnelig verneplikt på 4–12 måneder. Forsvarssjefen har kommandoen over alle militære styrker, hans stedfortreder er sjefen for forsvarsstaben. I krigstilfelle vil danske styrker sortere under sjefen for NATOs styrker i Nord-Europa (CINCNORTH). Danmark har en personellstyrke på 14 500 aktivt personell, i tillegg en reserve på 45 700 (2018, IISS).
Hæren Hærens personellstyrke er på 6900. Av tyngre materiell har hæren 38 stridsvogner av typen Leopard 2A5, 44 stormpanservogner av typen CV9030 og 226 pansrede personellkjøretøyer, hvorav 125 var av typen M113 eller varianter av denne. I tillegg blant annet tolv M109 selvdrevet haubits. Heimevernet har en personellstyrke på 34 300. Flyvåpenet Flyvåpenet (Flyvevåbnet) har en personellstyrke på 2900. I tillegg kommer 4750 i luftforsvarets heimevern. Av materiell har flyvåpenet 44 F-16 jagerfly, åtte transportfly (fire C-130J Hercules og fire CL-406 Challenger), 27 MFI-17 Supporter treningsfly, 13 AW101 helikoptre, hvorav åtte i bruk som redningshelikoptre, åtte AS550 Fennec helikoptre og ni helikoptre for antiubåtkrigføring. Av våpen bruker flyvåpenet blant annet AIM-9 Sidewinder og AIM-120 AMRAAM luft-til-luft missiler, og JDAM og Paveway-styrte bomber. Marinen Marinen (Søvernet) har en personellstyrke på 2200, i tillegg 4500 i sjøheimevernet. Marinen har baser i Frederikshavn og Korsør, og i Grønnedal på Grønland.Flåten omfatter tre fregatter av Iver Huitfeldt-klassen (6650 tonn), fire inspeksjonsskip med helikopterplattform av Thetis-klassen (3500 tonn), to støttefartøy av Absalon-klassen (6300 tonn), tre inspeksjonsfartøy av Knud Rasmussen-klassen, seks patruljeskip og seks minesveipere samt patruljebåter, isbrytere, hjelpefartøy og kongeskipet Dannebrog. Utenlandske operasjoner Danmark deltok i 2018 i NATO-operasjoner i Afghanistan (Operation Resolute Support) med 160 personell og i Serbia (KFOR) med 35 personell. I tillegg hadde Danmark utplassert 186 personell i Estland (Enhanced Forward Presence).Danmark deltok i 2018 i FN-operasjoner i Mali (MINUSCA) med ett personell, i Midtøsten (UNTSO) med 11 observatører og i Sør-Sudan (UNMISS) med 11 personell.Danmark hadde også 210 personell i Irak og Kuwait (Operation Inherent Resolve). Les mer i Store norske leksikon Danmark Danmarks samtidshistorie Danmarks politiske system Eksterne lenker Det danske forsvarets hjemmeside Litteratur The International Institute of Strategic Studies (IISS) (2019). The Military Balance 2019, kap. 4, Europa, s. 99-101